โครงสร้างราคาของ Divi นั้นตรงไปตรงมา โดยคุณสามารถเลือกระหว่างการเป็นสมาชิกแบบหนึ่งปี หรือเป็นสมาชิกตลอดชีพ Divi ไม่มีแผนฟรี แต่ มีรับประกันคืนเงินหลังการใช้งานไปไม่เกิน 30 วัน การเป็นสมาชิกจะให้คุณสามารถเข้าใช้งานทุกอย่างที่ Divi มีให้ กล่าวคือ ตัวสร้างเว็บแบบลากและวาง เลย์เอาต์แพ็กทั้งหมด และธีมพิเศษต่าง ๆ (ธีมขั้นสูงสำหรับนิตยสารและบล็อก) และปลั๊กอิน รวมไปถึงส่วนเสริมนับร้อย ตราบใดที่การเป็นสมาชิกของคุณเปิดใช้งานอยู่ จะไม่มีขีดจำกัดจำนวนการใช้งานเลย์เอาต์แพ็ก หรือหน้าต่าง ๆ หรือแม้แต่จำนวนเว็บไซต์ที่คุณสามารถสร้างได้ การเป็นสมาชิก Divi ยังมีฝ่ายสนับสนุนตลอด 24 ชั่วโมงที่ให้บริการทุกวัน และสามารถเข้ารับของฟรีจากนักออกแบบผู้เป็นส่วนหนึ่งของชุมชน Divi สิ่งที่คุณต้องทราบก็คือ ฝ่ายสนับสนุนลูกค้านั้นไม่มีให้บริการในภาษาไทย แต่มีเพียงภาษาอังกฤษเท่านั้น อย่างไรก็ตาม ผมมั่นใจว่าเจ้าหน้าที่ฝ่ายสนับสนุนจะใช้ตัวแปลภาษาออนไลน์เพื่อจัดการกับคำขอคุณได้ในยามจำเป็น แต่เมื่อคุณได้เข้าเป็นส่วนหนึ่งของระบบนิเวศน์ Divi แล้ว คุณจะเหมือนกับโดนล็อกเข้ากับระบบนิเวศน์ ดังนั้น ก่อนที่จะตัดสินใจ คุณอาจจะอยากใช้เวลาอ่าน บทวิจารณ์ Divi แบบเชิงลึก ของเรา